**LĒMUMS**

LIEPĀJĀ

|  |  |  |
| --- | --- | --- |
| 2020.gada 15.oktobrī | Nr.523/14  (prot. Nr.14, 23.§) | Nr.233 |

Par neapdzīvojamo telpu Imantas ielā 3-5N

nodošanu lietošanā

Lai nodrošinātu pašvaldības īpašumā esošu telpu racionālu izmantošanu, atbalstītu labdarības darbību veikšanu pilsētā, pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, piekto un sesto daļu, izskatot sabiedriskā labuma organizācijas, biedrības “Palīdzēsim viens otram” 2020.gada 31.augusta iesniegumu un Liepājas pilsētas domes pastāvīgās Finanšu komitejas 2020.gada 8.oktobra lēmumu (sēdes protokols Nr.10), LIEPĀJAS PILSĒTAS DOME

N O L E M J :

1. Nodot sabiedriskā labuma organizācijai, biedrībai “Palīdzēsim viens otram”, reģistrācijas Nr.40008260372 (Valsts ieņēmumu dienesta 2017.gada 18.aprīļa lēmums Nr.30.6-8.2/77156 “Par sabiedriskā labuma organizācijas statusa piešķiršanu biedrībai “Palīdzēsim viens otram””), bezatlīdzības lietošanā uz 2 (diviem) gadiem neapdzīvojamās telpas Imantas ielā 3-5N, Liepājā (kadastra apzīmējums 1700 002 0253 001 024, kopējā platība 33,5 kv.m, bilances vērtība 2481,27 EUR), sabiedriskā labuma darbības labdarībā veikšanai.

2. Uzdot Liepājas pilsētas pašvaldības iestādei “Nekustamā īpašuma pārvalde” slēgt līgumu ar sabiedriskā labuma organizāciju, biedrību “Palīdzēsim viens otram”, līgumā ietverot šādus nosacījumus:

2.1. neapdzīvojamās telpas Imantas ielā 3-5N, Liepājā (kadastra apzīmējums 1700 002 0253 001 024), tiek nodotas bezatlīdzības lietošanā sabiedriskā labuma organizācijai, biedrībai “Palīdzēsim viens otram” uz 2 (diviem) gadiem, parakstot nodošanas un pieņemšanas aktu;

2.2. neapdzīvojamās telpas tiek nodotas lietošanā apmierinošā tehniskā stāvoklī;

2.3. līgums par telpu bezatlīdzības lietošanu zaudē spēku, ja biedrība “Palīdzēsim viens otram” zaudē sabiedriskā labuma organizācijas statusu;

2.4. sabiedriskā labuma organizācija, biedrība “Palīdzēsim viens otram” maksā nekustamā īpašuma Imantas ielā 3-5N, Liepājā, apsaimniekošanas maksu, maksu par komunālajiem un citiem pakalpojumiem, nodokļus, ar kuriem ir aplikts vai var tikt aplikts nekustamais īpašums.

3. Lēmums zaudē spēku, ja sabiedriskā labuma organizācijas, biedrības “Palīdzēsim viens otram” vainas dēļ lēmuma 2.punktā minētais līgums par ēkas nodošanu lietošanā netiek noslēgts viena mēneša laikā pēc lēmuma pieņemšanas.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Izpilddirektora birojam, Finanšu pārvaldei, Nekustamā īpašuma pārvaldei, Nekustamā īpašuma pārvaldes Konversijas nodaļai, Liepājas pilsētas Domes Sociālajam dienestam, biedrībai “Palīdzēsim viens otram” | |